เทศกาลอะไร ไหว้แล้วรวย?
สวัสดีค่ะ วิวจากแชนเนล Point of View ค่ะ
วันนี้ยินดีต้อนรับเข้าสู่รายการ View on Tour นะคะ
วันนี้วิวจะพาทุกคนมาดูเทศกาลที่หนึ่งปี มีแค่ครั้งเดียวในประเทศญี่ปุ่นค่ะ
เป็นเทศกาลที่ไหว้แล้วรวยนะคะ
แต่ว่าอย่างไรก็ตามค่ะ เรื่องที่วิวจะนำมาเล่าวันนี้เป็นแค่เกร็ดความรู้สนุกๆ นะคะ
ไม่สามารถนำไปใช้เรียน ใช้สอบได้ค่ะ
ดังนั้นถ้าสมมติว่าใครจะไปสอบ ไม่ว่าจะเป็น O-NET GAT PAT IJSO BMAT SATmath
หรือว่ากสพท. หรืออะไรก็ตามนะคะ
สามารถไปติดตามช่อง Nestle School Channel ได้ค่ะ
ที่นั่นเนี่ย เค้าจะมีรุ่นพี่ระดับท็อปประเทศนะคะ มาติวให้ทุกคน
แบบตรงตามหลักสูตรกระทรวงเป๊ะๆๆๆ เลยค่ะ
ที่สำคัญ ทั้งหมดนี้ฟรีนะคะ อย่าลืมไป subscribe กันได้ค่ะ
และเหมือนเค้าจะมีเป็น app ด้วยนะคะ ดังนั้นอย่าลืมไปดูกันค่ะ
เอาล่ะ จบเรื่องที่เค้าฝากมาบอกแล้ว
ตอนนี้นะคะวิวอยู่ที่โอซากะ ประเทศญี่ปุ่นค่ะ
และในหนึ่งปีเนี่ยนะคะ
ตอนช่วงเวลาปีใหม่เนี่ยนะคะ มันจะมีเทศกาลซึ่งเป็นเทศกาลที่เค้าไหว้เทพเจ้าแห่งความโชคดี แห่งความร่ำรวยกันนะคะ
ดังนั้นเดี๋ยวเราตามไปดูกันดีกว่าค่ะว่า เทศกาลนี้เป็นยังไง? อะไรยังไง?
ส่วนใครที่ชื่นชอบเรื่องราวประมาณนี้นะคะ
อย่าลืมกดติดตามวิวให้ครบทุกช่องทางนะคะ
จะได้ไม่พลาดคลิปวิดีโอสนุกๆ แล้วก็ข่าวสารดีๆ จากช่อง Point of View ค่ะ
สำหรับตอนนี้พร้อมจะไปฟังเรื่องราวที่ทั้งสนุก แล้วก็ได้สาระกันหรือยังคะ?
ถ้าพร้อมกันแล้วก็ ไปดูกันเลยค่ะ
พูดถึงว่า เทศกาลอะไรไหว้แล้วรวยเนี่ยนะคะ?
ต้องบอกว่า ตอนนี้วิวอยู่ที่โอซากะค่ะ
ซึ่งช่วงวันที่ 10 ของทุกปีในโอซากะนะคะ จะมีเทศกาลนึงชื่อว่า Toka Ebisu Festival ค่ะ
ซึ่งเทศกาลนี้จะเป็นเทศกาลที่เฉลิมฉลองให้กับเทพเจ้าแห่งความโชคดีหรือว่าความร่ำรวย
หรือว่า เอะบิซุ นั่นเองค่ะ
ซึ่งต้องบอกว่า โอซากะเนี่ยมันเป็นย่านการค้าใช่ไหม?
เป็นย่านที่มีการติดต่อค้าขายกันมาตั้งแต่อดีตค่ะ
ดังนั้นแถวนี้ก็เลยเชื่อเรื่องการค้าขายร่ำรวยมากค่ะ
เราจะเห็นว่า มีชื่ออะไรต่างๆ ในนี้ที่ชื่อขึ้นต้นด้วยคำว่า เอะบิซุ เยอะมาก
ถ้าใครเคยมาช้อปปิ้งที่ชินไซบาชิก็จะเห็นว่า มีโซนนึงที่ชื่อ เอะบิซุ เต็มๆ เลยนะคะ
ก่อนที่เราจะเข้าไปฟังเรื่องราวเกี่ยวกับเทศกาลเทศกาลนี้
เรามาดูชื่อของเทศกาลกันก่อนดีกว่าค่ะ
เทศกาลนี้นะคะมีชื่อว่าเทศกาล Toka Ebisu Festival ค่ะ
ซึ่ง โทคะ เนี่ยแปลว่า วันที่ 10
ส่วน เอะบิซุ เนี่ยก็คือชื่อของเทพเจ้าองค์นึงนะคะ
ดังนั้นเทศกาลนี้ก็คือ เทศกาลไหว้เทพเจ้าเอะบิซุในวันที่ 10 นั่นเองค่ะ
ซึ่งเทศกาลนี้นะคะ เริ่มต้นขึ้นมาตั้งแต่สมัยเอโดะค่ะ
เป็นเทศกาลที่ชาวเมืองต่างเข้าศาลเจ้ากันในวันที่ 10 หลังปีใหม่นะคะ
เพื่อไหว้เทพเจ้าเอะบิซุ
เพื่อให้การค้าขายของตัวเองเนี่ยเจริญรุ่งเรืองค่ะ
ซึ่งเทศกาลนี้ จริงๆ แล้วมีทั่วประเทศนะคะ
แต่นิยมกันเป็นพิเศษในหมู่ชาวคันไซ หรือว่าชาวญี่ปุ่นฝั่งโซนตะวันตกนั่นเองค่ะ
ก็แถบๆ เกียวโต โอซากะ นารา อะไรที่เราชอบไปเที่ยวกันนั่นแหละค่ะ
โดยเฉพาะที่ศาลเจ้าอิมะมิยะเอะบิซุในโอซากะนะคะ
ที่เป็นศาลเจ้าของเทพเจ้าเอะบิซุเนี่ย
ศาลเจ้านี้ก็จะเป็นศาลเจ้าเก่าแก่ที่มีเทศกาลนี้จัดแบบยิ่งใหญ่ทุกปีเลยค่ะ
ซึ่งบังเอิญมากๆ เลยนะคะที่ในวันที่เค้าจัดเทศกาลนี้ในปีนี้เนี่ย
วิวบังเอิญไปอยู่ที่โอซากะพอดีเลยค่ะ
ดังนั้นวิวก็เลยขอเก็บเรื่องราวของเทศกาลนี้มาเล่าให้ทุกคนฟังนะคะ
เผื่อว่า ปีถัดๆ ไป ใครมีโอกาสไปอยู่ที่โอซากะในช่วงเวลานี้จะได้เข้าไปร่วมเทศกาลได้ค่ะ
พูดมาขนาดนี้แล้ว ว่าแต่อยากรู้กันไหมคะว่า ทำไมเทศกาลโทคะเอะบิซุเนี่ย ถึงมาฮิตในโอซากะเหลือเกิน?
ก็ต้องเท้าความกลับไปนะคะในสมัยก่อนเลยค่ะ
โอซากะเนี่ยเป็นเมืองที่ขึ้นชื่อด้านการค้าขายมาตั้งแต่สมัยโบราณนะคะ
จำตอนที่วิวเล่าเรื่องโออิรันให้ฟังได้ไหมคะ?
จะเห็นว่า โอซากะนี่อยู่ในเส้นทางค้าขายเนอะ
ดังนั้นชาวเมืองส่วนมาก็ทำการค้ากัน
แล้วคนค้าขายอยากได้อะไรคะ?
แน่นอนว่า อยากร่ำรวยใช่ไหม?
ดังนั้นเทพเจ้าที่มีความสำคัญมากๆ ของชาวโอซากะนะคะก็เลยได้แก่ เทพเจ้าเอะบิซุ
ซึ่งเป็น 1 ใน 7 เทพเซียนของญี่ปุ่นนั่นเองค่ะ
ซึ่งจริงๆ เทพเจ้าเอะบิซุองค์นี้ หลายคนเข้าใจว่าเป็นเทพเจ้าแห่งความร่ำรวยนะคะ
แต่จริงๆ ไม่ใช่นะ
ท่านเนี่ยเป็นลูกของเทพไดโคะคุเท็นนะคะ
เทพเจ้าแห่งความร่ำรวยตัวจริงค่ะ
จำได้ไหมที่วิวเคยไปลูบพุงโชว์ในคลิปโออิรันนั่นแหละ
ตอนที่ไปขุดทองนะคะ
องค์นั้นคือเทพเจ้าแห่งความร่ำรวยที่แท้จริงนะ
ส่วนเทพเจ้าเอะบิซุของเราเนี่ย เป็นเทพเจ้าแห่งอะไร?
ก็ต้องบอกว่า ท่านเป็นเทพเจ้าแห่งโชคลาภ เสบียงอาหาร
ความอุดมสมบูรณ์ การเหลือกินเหลือใช้ ประมาณนี้เลยค่ะ
ซึ่งลักษณะเด่นๆ ของท่านนะก็คือ
ท่านมักจะเป็นเทพอ้วนๆ นะคะ หน้าตายิ้มแย้มอยู่เสมอ
ถือคันเบ็ดตกปลาอยู่ในมือ บางทีก็ขี่ปลา แล้วก็ใส่หมวกทรงแหลมๆ
เพราะว่าในสมัยก่อนเนี่ย ความอุดมสมบูรณ์
การค้าขายอะไร มันก็เกี่ยวกับการทำประมงใช่ไหมคะ?
เพราะว่าชาวญี่ปุ่นส่วนมากก็ค้าขายด้านการประมงเนี่ยแหละค่ะ
ดังนั้นนะคะ ชาวโอซากะที่ทั้งค้าขาย ทั้งทำประมง
ก็เลยนิยมบูชาเทพเจ้าเอะบิซุกันมากๆ
อย่างใครเคยไปเที่ยวที่แถวโดะทงโบะริ ก็จะเจอสะพานเอะบิซุ
ไปตรงนั้นตรงนี้ก็จะเจอรูปเอะบิซุเต็มไปหมดเลยค่ะ
ตอนนี้นะคะ เราก็เข้ามาอยู่ในศาลเจ้าอิมะมิยะเอะบิซุแล้วค่ะ
ด้านในก็จะวุ่นวายนิดนึงนะ
ดังนั้นพากย์เอาดีกว่าเนอะ เดี๋ยวเราคุยกันไม่รู้เรื่อง
คลิปนี้พากย์เยอะหน่อยนะคะทุกคน
เสียงที่เทศกาลดังจริงๆค่ะ
เข้ามาในงานเทศกาลเนี่ยก็จะเห็นว่า มีคนจำนวนมากเลยนะคะ
มุ่งตรงมาเพื่อสักการะเทพเจ้าเอะบิซุกันค่ะ
โดยวิธีสักการะเนี่ยก็คือ แหวกฝูงชนนะคะที่มากมาย หลั่งไหลกันเข้ามา
เข้าไปยังบริเวณอาคารหลักของศาลเจ้านะคะ
แล้วก็เหมือนศาลเจ้าทั่วไปเลยค่ะ ชาวญี่ปุ่นเนี่ยนิยมโยนเหรียญเข้าไปเพื่อทำบุญกันนะคะ
ซึ่งเหรียญที่เค้านิยมใช้กันก็คือ เหรียญ 5 เยนที่เป็นเหรียญสีทองเจาะรูค่ะ
ว่าแต่อยากรู้กันไหมคะว่า ทำไมต้องใช้เหรียญ 5 เยน?
ใช้เหรียญอื่นที่มูลค่ามากกว่าไม่ดีกว่าเหรอ?
ก็ต้องบอกว่า สาเหตุที่ใช้เหรียญ 5 เยน ไม่ใช้เหรียญอื่นก็เพราะว่า
คำว่า 5 เยนในภาษาญี่ปุ่นเนี่ยนะคะ
5 คือคำว่า โกะ ค่ะ
ดังนั้น 5 เยนก็คือ โกะเยน
ซึ่งออกเสียงจริงๆ ก็ โกะเอน ประมาณนี้นะคะ
บังเอิญคำนี้มันไปพ้องเสียงกับคำว่า โกะเอน
ที่มีความหมายว่า การขอพรจากพระเจ้า หรือคำว่า วาสนา
ความหมายดีแบบนี้ คนก็เลยเอามาใช้ในการขอพระเนี่ยแหละค่ะ
แถมสัญลักษณ์บนเหรียญนี่ก็พิมพ์ลายรวงข้าว สายน้ำ แล้วก็ฟันเฟืองนะคะ
ซึ่งหมายถึงอุตสาหกรรม การเกษตร แล้วก็การประมงค่ะ
นี่มันรวมสิ่งที่ทำให้ญี่ปุ่นเจริญก้าวหน้าชัดๆ เลย
ดังนั้นคนญี่ปุ่นก็เลยถือว่า เหรียญ 5 เยนเนี่ยเป็นเหรียญโชคดีนะคะ
บางคนเนี่ยนอกจากเอาไว้ทำบุญแล้ว
ก็เลยเอาไว้พกติดตัว ห้อยโทรศัพท์ใช้แทนเครื่องรางโชคดี
หรือใช้เรียกเงินเรียกทอง อะไรแบบนี้ด้วยค่ะ
จะเห็นว่า พอคนเยอะมากๆ เข้าไปไม่ถึง ก็โยนข้ามหัวกันเข้าไปเลยนะคะ
สนุกสนานจริงๆ
เสร็จจากการไหว้แล้ว ก็ได้เวลาที่ทุกคนรอคอยแล้วค่ะ
ก็คือเวลาของ เครื่องรางนั่นเอง
เทศกาลโทะคะเอะบิซุเนี่ยเหมือนเป็นเทศกาลที่ทุกคนจะมาเช่าเครื่องรางนะคะ
เพื่อนำไปบูชา ขอให้ค้าขายร่ำรวยตลอดปีค่ะ
ส่วนใครที่มีเครื่องรางเก่าๆ ที่ใช้มาตลอดปีแล้ว หมดอายุครบปีพอดี
ก็จะนำเครื่องรางพวกนี้มาคืนที่ศาลเจ้าเหมือนกันค่ะ
ดังนั้นใครก็ตามที่หาเครื่องรางเพื่อให้ทำมาค้าขายขึ้นนะคะ ก็ต้องมาที่งานนี้เลย
เครื่องรางแต่ละชิ้นก็จะมีสัญลักษณ์ต่างๆ นะคะที่เกี่ยวกับความร่ำรวยมากมาย
ตั้งแต่สัญลักษณ์รูปหน้าเทพเจ้าเอะบิซุเอง
รูปปลาที่เป็นสัญลักษณ์ของท่าน
รูปมัดข้าว รูปหีบสมบัติ
แผ่นไม้สำหรับเขียนคำอธิฐาน
หรือจะเป็นรูปไม้กวาดที่เอาไว้กวาดเงินกวาดทองเข้ามา
เค้าก็เอาไม้กวาดเนี่ย มาตกแต่งด้วยสัญลักษณ์ทั้งหมดที่วิวกล่าวไปก็มีเหมือนกันค่ะ
ราคาเนี่ยก็มีตั้งแต่ปานกลางไปจนถึงแพงมากเลยทีเดียวนะคะ
เรียกได้ว่า ก่อนจะร่ำรวยก็ต้องมีการลงทุนกันก่อนค่ะ
อันนี้นะคะเป็นกล่องสำหรับเก็บเงินนะ
แล้วก็อันนี้ อันนี้จะเป็นเครื่องรางเกี่ยวกับข้าวนะคะ
แล้วก็นี่เป็นรูปปลา
เป็นรูปปลาซึ่งเทพเอะบิซุนะคะ เรียกมาที่ศาลเจ้านี้นะ
ใครที่เข้ามาที่เทศกาลนี้ หรือเดินไปเดินมาในช่วงที่ในเมืองมีเทศกาลเนี่ย
ก็จะเห็นสิ่งนึงเหมือนกันเลยนะคะ
ว่าแทบทุกคนเนี่ย ถือกิ่งไผ่ขนาดใหญ่มาด้วยค่ะ
กิ่งไผ่นี้จริงๆ ก็เป็น 1 ในเครื่องรางที่เกียวข้องกับการซื้อขายนะคะ
ซึ่งกิ่งไผ่นี้ก็มีชื่อเรียกว่า ฟุคุซาซะ นั่นเองค่ะ
สามารถรับได้ฟรีภายในศาลเจ้าค่ะ
หลายคนก็จะนำกิ่งไผ่นี้กลับไปประดับบ้านนะคะ
แล้วในปีถัดมาก็จะนำมาคืนที่ศาลเจ้า โดยการโยนเข้าไปที่ถังขนาดใหญ่
แล้วก็รับเครื่องรางของปีใหม่นะคะ กลับไปประดับบ้านอีกรอบนึงค่ะ
ดูขนาดถังที่วางกันอยู่น่าจะเห็นกันนะคะว่า คนเข้าร่วมงานนี้เยอะขนาดไหนนะ
อีกไฮไลท์นึงของงานToka Ebisa Festivalเนี่ย ก็เกี่ยวข้องกับกิ่งไผ่เหมือนกันค่ะ
นั่นก็คือสาวๆ ที่คอยแจกกิ่งไผ่ให้เราเนี่ยแหละ
ถ้าสังเกตดีๆ นะคะ จะเห็นว่า หลายคนเนี่ยแต่งตัวสวยงาม
แล้วหน้าตาก็จะสวยมากค่ะ
เพราะผู้หญิงพวกนี้นะคะก็คือ ฟุคุมุซุเมะ หรือว่า สาวๆ แห่งความโชคดีนั่นเอง
สาวๆ พวกนี้นะคะ คัดตัวกันเข้มเหมือนนางงามเลยทีเดียว
เพราะว่าจากสาวๆ ร่วม 3000 คนในเมืองเนี่ยนะคะ
เค้าจะคัดมาแค่ 50 คนเท่านั้นค่ะ มาทำหน้าที่ในงานนี้
อย่างตอนที่วิวไปก็เจอสาวๆ เดินมากันเป็นแถว สวยงามจริงๆ ค่ะ
นอกจากสาวๆ ฟุคุมุซุเมะแล้วเนี่ยนะคะ
ในงานนี่ก็ยังมีคนที่มีชื่อเสียงอีกหลายคน ที่จะเข้ามาร่วมงานนะคะ
สังเกตดีๆ ก็จะเห็นนักแสดงละครโน เกอิชา ไมโกะ และอื่นๆ อีกมากมาย
เดินสวนกันไปสวนกันมา เต็มงานเลยค่ะ
เป็นภาพที่แปลกตากันดีจริงๆ นะคะ
บูชาเทพเจ้าเสร็จแล้ว อิ่มบุญอิ่มใจกันเรียบร้อย
ก็ต้องไปหาอะไรให้อิ่มท้องนะคะ
บอกเลยค่ะว่า ด้วยความที่เป็นเทศกาลเนี่ย
ในเทศกาลโทะคะเอะบิซุนี่ก็แน่นอนว่า
จะต้องมีการออกร้านขายของต่างๆ ตามสไตล์มัตสึริแบบญี่ปุ่นแน่นอนค่ะ
ถ้าเราเดินเข้าไปดู เราก็จะเห็นอาหารแบบตามเทศกาลของญี่ปุ่นมากมายให้เราได้ชิมกันนะคะ
แบบที่เราอ่านในการ์ตูนกันเลย
นอกจากของกินสไตล์งานวัดแล้วนะคะ
แน่นอนว่า งานวัดจะต้องมีการละเล่นให้เราได้ลองกันค่ะ
การละเล่นที่มีนี้ก็มีมากมายเลยทีเดียวนะคะ
สไตล์คล้ายๆ กับการ์ตูนญี่ปุ่นที่เราเคยอ่านกันนั่นแหละ
ที่เห็นหลักๆ นะคะ ก็มีร้านขายหน้ากากค่ะ
มีเกมช้อนปลา มีเกมช้อนลูกเด้ง
มีเพ้นต์ตุ๊กตา มียิงปืน มีหยอดลูกบอลชิงของรางวัล
ส่วนของรางวัลนี่ก็เออ...มีตั้งแต่ของที่ดีมากๆ เลยนะคะ
แต่เท่าที่ลองแล้วก็เล่นท่าไหร่ก็ไม่กระดิกเลย ไปจนถึงของหลอกเด็กนี่แหละค่ะ
เป็นยังไงบ้างคะเทศกาลโทะคะเอะบิซุที่วิวพามา?
ก็สำหรับใครที่มีโอกาสมาโอซากะในช่วงเวลาต้นปีแบบนี้นะคะ
ในวันที่ 9-11 มกราคม อย่าลืมมาลองดูกันได้นะคะ
ก็เป็นอีกประสบการณ์นึงที่เรียกได้ว่า ถ้ามาญี่ปุ่นแบบปกติ จะไม่ได้สัมผัสละกันค่ะ
สำหรับตอนนี้ ถ้าใครชื่นชอบคลิปนี้ก็อย่าลืมกดไลก์เป็นกำลังใจให้วิว
แล้วก็กดแชร์เพื่อชวนเพื่อนๆ มาดูด้วยกันนะคะ
แล้วพบกันใหม่โอกาสหน้าค่ะ
บ้าย บาย สวัสดีค่ะ
ไม่ขยับเลย
สรุปก็คือ มันหนัก
ติดกาวป้ะเนี่ย?
ไม่ ไม่กระดิกอย่างแรง
ได้อะไรก็ไม่รู้ 5555